Държавен вестник, бр. 26, 2018 г., стр. 5

БРОЙ  26	
Д Ъ Р Ж А В Е Н  В Е С Т Н И К 	
СТР.  5  
пред тях, както и да отстоява собствените 
си интереси. Независимо от излизането на 
Обединеното кралство Великобритания и 
Северна Ирландия от Европейския съюз за 
България то остава съюзник, с който трябва 
да продължим развитието на отношенията в 
сферата на сигурността.
22. Външната и вътрешната сигурност 
стават взаимнозависими във все по-голяма 
степен и тяхното разграничаване придобива 
условен характер. Стратегическо влияние 
върху вътрешната среда на сигурност оказват 
международните финансово-икономически и 
политически процеси, енергийните, транспорт-
ните и други международни инфраструктурни 
проекти с трансконтинентални измерения. 
Запазват се в същото време ангажиментите 
на Република България за защита на демо-
кратичните ценности, за охрана и контрол на 
външните граници на ЕС и в борбата срещу 
трансграничната престъпност и тероризма.
23. Промяната на климата е фактор с гло-
бално значение, който поражда нарастваща 
несигурност и играе роля на катализатор на 
напрежение, породено от сложното взаимо-
действие на фактори, като повишаване на броя 
на населението на Земята, урбанизацията, 
глобализацията, индустриализацията, нама-
ляване на биоразнообразието и изчерпване на 
природните ресурси. Промяната в климата 
вече засяга големи групи хора, като налага 
ограничения в достъпа им до жизненоважни 
ресурси, влияе на здравето им и застрашава 
критична инфраструктура.
24. Развитието на информационните и 
комуникационните технологии предопределя 
все по-голямото значение на киберпростран-
ството за гражданите, публичната власт и 
деловите среди. Правилното функциониране 
и устойчивост на информационните системи 
са ключов фактор за националната сигурност.
ІІІ.1. Външна среда на сигурност
25. Променливият баланс в международ-
ните отношения обуславя засилването на до-
сегашните и възникването на нови рискове и 
заплахи за сигурността на Република България. 
Запазва се основополагащото значение в това 
отношение на ефективността на ООН като 
източник на легитимни правни действия на 
международната общност в различни области 
на глобалната сигурност.
Наблюдава се трайна тенденция към по-
вишаване на общата несигурност в междуна-
роден аспект. Задълбочаването на процесите 
на дестабилизация в Черноморския регион и 
Източното Средиземноморие и на кризите с 
геополитическа значимост, нарастващият в 
световен мащаб риск от извършване на те-
рористични актове, както и продължаващият 
миграционен натиск създадоха нови предизви-
кателства пред сигурността. Кризисните про-
цеси в Близкия изток, Африка и някои страни 
от Централна Азия, наред с влошаващите 
се икономическа и хуманитарна обстановка 
оформиха огромна зона на нестабилност в 
регионален и глобален план.
Несигурност генерират политическата нес-
табилност в отделни държави от тези региони, 
разрастването на етнико-религиозните сблъ-
съци, сепаратистките нагласи, потенциалните 
рискове от преначертаване на национални 
граници, амбициите на регионалните и меж-
дународните фактори и др.
26. Динамиката на процесите в световен 
план продължава да катализира прояви 
на насилствен екстремизъм. Исторически 
обусловените проблеми, междудържавните 
противоречия и многоетническият състав на 
населението в редица страни са сред водещите 
причини за активизиране на сепаратистки, 
националистически и други организации в 
тях. Маргинализацията, растящите бедност 
и неравенство и разочарованието от полити-
ческата система, социалната среда и други 
фактори спомагат за увеличаването на при-
вържениците на легално функциониращите 
и неформалните крайни политически форма-
ции и националистически движения. Техни 
инициативи се отличават с високи нива на 
агресивност и често придобиват характер на 
терористични действия. Не са изключение 
спонтанни индивидуални актове на насилие, 
осъществявани от по-радикални привърже-
ници на екстремистката идеология.
27. Асиметричните заплахи (особено меж-
дународният тероризъм и разпространението 
на оръжия за масово унищожение), регио-
налните конфликти, киберпрестъпността и 
трансграничната организирана престъпност 
оказват съществено влияние върху средата на 
сигурност в глобален и регионален мащаб.
28. Радикализацията и тероризмът ще про-
дължат да генерират заплахи за глобалната 
и националната сигурност. Регионалните 
конфликти и икономическите и финансовите 
кризи допълнително изострят тази заплаха.
29. Терористичната заплаха за Европа от 
религиозно мотивирани групировки се уве-
личава вследствие на благоприятната среда 
за разпространяване на идеите на радикални 
идеологии, основани на исляма, сред част от 
мюсюлманските общности в Западна Европа и 
на Балканите, създадените в Близкия изток и 
Северна Африка логистични бази и завръща-
щите се от конфликтните зони чуждестранни 
бойци, които притежават реален боен опит. 
Терористичните организации паралелно с 
децентрализацията на структурите и разнооб-
разяването на способите си за действие умело 
експлоатират възможностите за инфилтриране 
на свои членове в демократичните общества 
и привличане на нови привърженици. Иде-
ологията им се възприема най-вече от лица 
от маргинализирани групи и ги вдъхновява 
към предприемане на самостоятелни акции.